Diari Oficial de la Generalitat Valenciana


Sumari del DOGV 1863, del 16-09-1992 (1992/825895)

RESOLUCIÓ de 22 de juliol de 1992, del Conseller d'Obres Públiques, Urbanisme i Transports, per la qual aprova definitivament la modificació puntual núm. 2 del Pla General Municipal d'Ordenació de Xàvia, unitat d'actuació Mar Azul-9.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1863

Data del DOGV
:   16-09-1992

Secció del DOGV
:   ALTRES DISPOSICIONS

Número del document
:   1992/825895


Data del document
:   22-07-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 22 de juliol de 1992, del Conseller d'Obres Públiques, Urbanisme i Transports, per la qual aprova definitivament la modificació puntual núm. 2 del Pla General Municipal d'Ordenació de Xàbia, unitat d'actuació Mar Azul-9.  
Vist l?expedient de modificació puntual núm. 2 del Pla General d'Ordenació Urbana: a la unitat d'actuació Mar Azul-9 (UA MA-9) de Xàbia, i tenint en compte els següents:  
Antecedents de fet  
Primer. L'Ajuntament de Xàbia, en la sessió plenària de 31 d'octubre de 1991, va acordar-ne l'aprovació provisional després de complir els tràmits d'aprovació inicial i l?exposició pública mitjançant els anuncis apareguts en el Butlletí Oficial de la Província i en un dels diaris de més difusió provincial.  
Segon. La documentació està integrada per memòria informativa i justificativa i plànols d'informació i ordenació.  
Tercer. La finalitat d'aquesta modificació és la variació de la xarxa viària a l?interior de la unitat d'actuació, l'ajust de les superfícies, l?increment de l?edificabilitat neta mantenint l?edificabilitat bruta i la remissió a estudis de detall per a l?ordenació de volums. En resum, es pretén introduir diverses variacions en el disseny de la UA MA-9 mantenint unes superfícies de cessions percentualment superiors a les que el pla general va establir-hi.  
Concretament les següents: a) Supressió i reducció dels vials en cul-de-sac que donen accés a les parcel·les (s'elimina el vial 1 de 270 m2 i s'escurça el 2 reduint-ne la superfície 273 m2), i es renuncia, alhora, a la parcel·lació en parcel·les de 1.000 m2 i, en conseqüència, disminueix el nombre d'aquestes i n'augmenta la grandària.  
b) Ajust de les superfícies de zona verda subdividint-la en dues, l?una de 2.200 m2 i l'altra de 145 m2.  
c) Augmentar l?edificabilitat neta de les parcel·les edificables passant dels 0,20 m2/m2 que estableix el pla general, a 0,21 m2/m, a fi d'exhaurir l?edificabilitat bruta de la unitat d'actuació (0,142 m2/m), que queda inalterable.  
d) Establir l?ordenació detallada dels volums edificables a través d'un estudi de detall.  
Quart. La Comissió Territorial d'Urbanisme d'Alacant, en la sessió celebrada el 22 de juny de 1992, va acordar informar favorablement sobre l?expedient de referència, ja que va considerar la proposta de modificació tècnicament admissible.  
Fonaments jurídics  
Primer. La tramitació que s'ha seguit és correcta, d'acord amb l'article 128.2 del Reglament de Planejament, relacionat amb l'article 114 per remissió del 127 del text refós de la Llei sobre Règim del Sòl i Ordenació Urbana, de 26 de juny de 1992, i la documentació està completa tenint en compte el contingut de la modificació plantejada, d'acord amb els articles 37 i següents del Reglament de Planejament Urbanístic.  
Segon. La modificació proposada no adopta criteris nous respecte de l'estructura general i orgànica del territori o de la classificació del sòl, ja que no implica una revisió del pla general de Xàbia, aprovat definitivament el 8 d'abril de 1991, ni incrementa el volum edificable de la zona, ni té per objecte una zonificació diferent o un ús urbanístic de les zones verdes o espais lliures previstos pel pla, per la qual cosa s'ha de considerar com una modificació puntual - no qualificada- de les determinacions del pla general, que no altera els criteris, objectius i solucions generals que es pretenen modificar i es pot emmarcar en els supòsits permesos en l'article 126.5 de l?esmentat text refós de la Llei del Sòl.  
Tercer. La modificació s'ajusta a les determinacions establertes en el text refós de la Llei sobre el Règim del Sòl i Ordenació Urbana i en els reglaments vigents que la despleguen.  
Quart. El Conseller d'Obres Públiques, Urbanisme i Transports és l'autoritat competent per a resoldre l'aprovació definitiva dels plans generals - i les seues modificacions - d'acord amb el que estableix l'article 3.2 del Reglament dels Organs Urbanístics de la Generalitat Valenciana, de 30 de juliol de 1990.  
Tenint en compte el que s'ha exposat, vistos els preceptes esmentats i la resta de normativa aplicable, a proposta de l'Ajuntament de Xàbia i d'acord amb l?informe que la Comissió Territorial d'Urbanisme d'Alacant va emetre, resolc:  
Aprovar definitivament la modificació puntual núm. 2 del Pla General d'Ordenació Urbana a la unitat d'actuació Mar Azul-9 del municipi de Xàbia. L'Ajuntament de Xàbia haurà de publicar íntegrament en el Butlletí Oficial de la Província d'Alacant les ordenances i normes urbanístiques d'aquesta modificació perquè vigesquen, d?acord amb l'article 70.2 de la Llei Reguladora de les Bases de Règim Local, relacionat amb l'article 124.3 del text refós de la Llei sobre la Reforma del Règim del Sòl i Ordenació Urbana, de 26 de juny de 1992, i notificar el contingut d'aquesta resolució a tots els interessats que apareguen en l?expedient.  
Contra aquesta resolució, que no esgota la via administrativa, es pot interposar recurs de reposició davant d'aquest conseller en el termini d'un mes, comptador des de l?endemà de la publicació de la resolució i s'haurà de presentar abans del contenciós administratiu. Aquest últim recurs s'haurà d'interposar davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 22 de juliol de 1992. - El Conseller d'Obres Públiques, Urbanisme i Transports: Eugenio Burriel de Orueta.